
Da li je dozvoljeno dati ***[zekat](https://pitajucene.com/search/zekat/questions/ "Pretraži pitanja o zekatu")*** nekoj da’vetskoj organizaciji?


* 
* 
* 
* 
* 
* 
* 

 
Da li je dozvoljeno dati zekat da’vetskoj organizaciji ?

Na osmoj sjednici Islamskog pravnog kolegija, održanoj u Mekki 27/4/1405, razmatrano je, između ostalog, pitanje davanja zekata u da’vetske svrhe. Nakon iznošenja mišljenja i dokaza članova Kolegija, većina je dozvolila davanje zekata u navedene svrhe i sve što pomaže da’vu, argumentujući to činjenicom da da’va ulazi u ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** riječi Allaha, dželle šenuhu: “na Allahovom putu” – jedna od osam kategorija koje se spominju u 60-om ajetu sure Tevbe. Da je pojam “fi sebilillahi” općeg karaktera i da nije striktno ograničen na borbu na Allahovom putu oružjem, ukazuje ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem se navodi da je čovjek darovao devu Poslaniku, sallallahu alejhi ve sellem, kako bi je upotrijebio na Allahovom putu. Nakon toga je došla njegova žena kod Poslanika, sallallahu alejhi ve sellem, i obavijestila ga da želi ići na ***[hadždž](https://pitajucene.com/search/had%C5%BE/questions/ "Pretraži pitanja o hadžu")***. “Uzjaši ovu devu i idi! Hadždž se smatra Allahovim putem” – reče joj ***[Poslanik](https://pitajucene.com/search/poslanik/questions/ "Pretraži pitanja o poslanicima")***.” (Hadis su zabilježili: Ebu-Davud, Hakim i Bejheki, a šejh El-Albani, ga je ocijenio vjerodostojnim u “Irvau”, broj hadisa 1587); i riječi Poslanika, sallallahu alejhi ve sellem: “Borite se protiv idolopoklonika imetkom, životima i riječju.” (Hadis su zabilježili Ahmed, Nesaija i Hakim). Rekao je ***[Muhammed ibn Ibrahim](https://pitajucene.com/search/Muhammed+ibn+Ibrahim/answers/ "Pretraži odgovore od Muhammed ibn Ibrahim")*** – jedan od najvećih učenjaka ovog vijeka –: “Vrlo je važno napomenuti da je dozvoljeno dati ***[zekat](https://pitajucene.com/search/zekat/questions/ "Pretraži pitanja o zekatu")*** kao finansijsku potporu da’vi i onima koji brane vjeru od različitih vidova sumnji, jer je to jedan vid borbe na Allahovom putu, bolje rečeno jedan od najvećih vidova borbe na Allahovom putu.” (“Fetavaz-zekat”, autora Abdurrahmana ibn Džibrina, 137-139).  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


